soene en dat sij die goede voirt met anden goeden gedeylt hadden
en dair waen de voirs goede den voirs goessen in sijnre deylingen
gevallen en de voirs wilen arnt de wynne hadde die goede
also voert gecregen tegen desen voirs goessen en beseten als sijn erve
en dair wae hij uut gestorven als uut sinen erve en de voirs
katline wae daer in bleven sittende als een tochtersse en die
hadde sij oic tot her toe beseten als tot hoer tocht en dat dese
punten waer waen dat boet de voirs wouter te thoene en
met den minsten c hoepte en seyde de voirs wout so wae hij
dat gethoene conste dat hem lals momboir sijns wijfs volgen
soude sijns wijfs tocht hoer leefdage lanc Hier op seyde
de voirs henrick colve kenende int recht dat de voirs arnt
de wynne die voirs goede besatt als sijn erve mer dies hadde
hij de selve goede bat macht te becomen Seggen voert
dat de voirs arnt wilen de wynne comen wae voir scepen
va loeve en hadde den voirs janes gobbelens seker brieve bekent
daer mede hem de selve janes na den rechte der stat va loeve
hadde doen beleiden tot des voirs wilen arnts goeden uut welke
beleide hij voert gegoedt en geerft hadde voe meye en scepen
van loeve jonck jane van goetskone he te welve die de
selve goede voirts en weder gegeven hadde den voirs jane
gobbelens op den comer dair voer uutgaende en voertmeer op
v phus lovesche schilde lijfpensien ten live des voirs jonck
jans en joffr dorotheen sijns wijfs en des lesten van hen
beyden levende tc en dat hij na den selve uutgeve nae
den rechte der stat van loeve geleidt wae tot des voirs
janes goeden dwelc de voirs henric alboet te thoene metten
scepen brieve die dair af waen Noch dede hij seggen dat
de voirs wilen arnt de wynne wel mechtich was ten tide
dat hij de voirs janes gobbelens den scoutbrief bekendde de
voirs goede te becomen en dat dat oic waen dat boet de
voirs henr oic te thoene met alsulker conden als hem de
wairheit dair af dragen soude En om dat hem nyemat
inden mont sien en soude so wae hij coene tsijnre eedt hadde
hijs noet dat de voirs janes gobbelens de schout die henr
yessche hem van montcost scueldich wae en des poenten
was hij wel getroest tot den rechte hier op worde de scepen
va loeve gemaent vande meye die wijsden den voirs henr colve
tot sine thoenissen en de voirs henr colve thoende te sine dage
van thoenis allet gheen des hij hem inden rechte vermeten
hadde te weten dat de voirs sake soe verhandelt was metten
scepen brieve die dair af waen en tpoint dat hij de goede wel